Rosenborg spilte borte mot Strømsgodset i 18. serierunde. Strømsgodset var best i åpningsminuttene og Øyvind Storflor hadde et godt frisparkskudd som Jarstein så vidt reddet. Etter hvert var det Rosenborg som tok kontrollen og de spilte seg til flere sjanser den første halvtimen. Etter 14 minutter fikk Rade Prica en kjempemulighet, men mislyktes alene med keeper Lars Ivar Moldskred. Bare et minutt senere rettet han opp feilen, og scoret på et volleyskudd fra 15 meter etter innlegg fra Alexander Tettey. Samme mann kom til sjanse på sjanse, men greide ikke å score flere. Strømsgodset hadde flere stygge feilpasninger i første omgang. Etter hvert våknet de, og Steinar Pedersen kom til hjemmelagets største sjanse i første omgang, men headet over.